b'\n_START_ARTICLE_\nGeorge Adamescu\n_START_SECTION_\nNote biografice\n_START_PARAGRAPH_\nS-a n\xc4\x83scut \xc3\xaen Bucure\xc8\x99ti, unde \xc8\x99i-a f\xc4\x83cut \xc8\x99i studiile. Din anul 1994, a intrat la Universitatea Hyperion din Bucure\xc8\x99ti, sec\xc8\x9bia de regie de film. \xc3\x8en timpul studen\xc8\x9biei, a f\xc4\x83cut diferite studii \xc8\x99i filme de scurt metraj, printre care "Vreme schimb\xc4\x83toare" \xc8\x99i "Grieg". \xc3\x8en 2001, a primit finan\xc8\x9bare de la Consiliului Na\xc8\x9bional al Cinematografiei pentru scenariul scurt-metrajului "M\xc3\xa2inile Tale", iar \xc3\xaen anul 2003 a primit acea\xc8\x99i finantare \xc8\x99i pentru scenariul documentarului "Pre\xc8\x9bul Aurului". Din anul 2004 p\xc3\xa2n\xc4\x83 \xc3\xaen 2007, a participat la Tab\xc4\x83ra de Crea\xc8\x9bie anual\xc4\x83 a Societ\xc4\x83\xc8\x9bii Arte Diem ca \xc8\x99ef al atelierului de film. \xc3\x8en acest cadru, au fost produse filmele "La iarb\xc4\x83 verde" \xc8\x99i "Pe o banc\xc4\x83". \xc3\x8en 2007, a lucrat ca regizor pentru emisiunea "Prima Iubire" la TV Romantica. La \xc3\xaenceputul anului 2008 a lucrat ca regizor pentru emisiunea "Familii \xc3\xaen impas" la TVR2. \xc3\x8en anul 2009 a regizat filmul de scurt metraj "Strada Zorilor nr. 6" \xc8\x99i filmul de mediu metraj "\xc3\x8en c\xc4\x83utarea fericirii". \xc3\x8en anul 2010 a regizat filmul documentar de lung metraj "\xc3\x8en c\xc4\x83utarea adev\xc4\x83rului".\n_START_SECTION_\nPremii\n_START_PARAGRAPH_\nConsiliului Na\xc8\x9bional al Cinematografiei 2001: c\xc3\xa2\xc8\x99tig\xc4\x83tor al concursului de finan\xc8\x9bare pentru sc metrajului "M\xc3\xa2inile Tale" Consiliului Na\xc8\x9bional al Cinematografiei 2003 c\xc3\xa2\xc8\x99tigator al concursului de finan\xc8\x9bare pt sc metrajului \xc2\xa0: "Pre\xc8\x9bul Aurului" Men\xc8\x9biunea special\xc4\x83 a juriului \xc3\xaen cadrul UCIN \xc3\xaen 2005: "Pre\xc8\x9bul Aurului"'